# CISV Østfold, CISV Oslo/Akershus, CISV Gøteborg og CISV Mölndal arrangerer:

CISV Østfold og CISV Oslo/Akershus arrangerer høsten 2015/våren 2016 et utvekslingsprosjekt med våre venner på den andre siden av grensen, CISV Gøteborg og CISV Mölndal. Første leir blir i Østfold i januar, og vi gleder oss til å ta imot juniorer fra de fire lokallagene. Den neste leiren blir det våre svenske venner som arrangerer, dato for denne er ikke satt enda.

Prosjektet er for 15-21 år og vi ønsker å fremme samarbeid mellom ikke bare forskjellige lokallag men også med lokallag fra andre land utenom de store programmene. Vi ønsker å lære av hverandre og lage gode forbindelser med våre skandinaviske brødre og søstre. Det handler om å møte andre på vår egen alder for å diskutere, ha det gøy og bli inspirert.

Derfor inviterer vi nå alle våre medlemmer i aldersgruppen til å bli med på leir på speiderborgen i Sarpsborg, helgen 15.-17. januar 2016. Det kreves ikke CISV-erfaring så du er velkommen til å bli med uansett bakgrunn.

# Hvor:

Speiderborgen/skihytta i Sarpsborg. Hytta ligger ved Finstadveien i Øvre tune. Det er bra skiltet.

Adresse: Strømnes, 1708 Sarpsborg

Transport
Deltakere fra Østfold må komme seg til leirstedet selv, mens for Oslo/Akershus blir det ordnet transport fra Togstasjonen i Sarpsborg. Snakk med de andre som reiser fra ditt fylkeslag dersom du ikke vil reise alene ;)

# Økonomi

Det blir en deltakeravgift på 300,- per leir. Det bes om at dette tas med kontant til leiren du deltar på. Vi tar imot både norske og svenske penger. Reise betales også selv.

# Påmelding

Om dette høres ut som noe for deg kan du melde deg på ved å fylle ut påmeldingsskjemaet som ligger nederst i dette dokumentet og sende skjemaet til benedicte.pedersen1997@gmail.com .

Påmeldingsfrist: 15. desember

Vi har et begrenset antall plasser, leirstedet har kun plass til ca. 15 fra hvert land, så de første som melder seg på får plass.

# Pakkeliste

- Sovepose, pute og laken
- Toalettsaker
- Godt med både ute- og inneklær til all slags vær
- 300 kr
- Innesko/tøfler
- Lommelykt
- Pysj
Leirstedet har ikke dusj, så ikke forbered deg på å kunne ta en dusj når du kommer dit.

Mvh,

Juniorstyret i CISV Østfold

|  |  |
| --- | --- |
| Navn: |  |
| Adresse: |  |
| E-post: |  |
| Mobil: |  |
| Fødselsdato: |  |
| Fylkeslag: |  |
| Kontaktperson ved nødstilfelle: |  |
| Telefonnummer kontaktperson: |  |
| ­Allergier/ andre spesielle behov: |  |

Vennligst fyll ut alle punktene over og send inn til:

benedicte.pedersen1997@gmail.com